Udine

Udine (Friulaansk: Udin, Sloveensk: Videm, Dútsk: Weiden) is de haadstêd fan 'e provinsje Udine en leit yn 'e autonome regio Friûly-Julysk Feneesje yn Itaalje. De stêd leit op 'e taalgrins tusken oan 'e iene kant Friûlanen en Italjanen en oan 'e oare kant Slovenen. 

 Skiednis 
Yn 1230 ferhûze de sit fan 'e patriarch fan Aquileia nei Udine, dêr't harren yn 'e 16e iuw fernijde residinsje noch altiten stiet. Sûnt 1420 makke Udine diel út fan Feneesje.

Udine hat in pear moaie foarbylden fan arsjitektuer út de lette renêssânse, dy't troch Andrea Palladio boud binne. Oan it sintrale plein Piazza della Libertà stiet it gemeentehûs Loggia di Lionello út healwei de 15e iuw. It plein is ynspirearre troch it San Marco-plein yn Feneesje. 

Der steane meardere âlde tsjerken yn 'e stêd; yn 'e Santa Maria della Purita binne 18e iuwske fresko's fan Giovanni Battista Tiepolo, de learmaster fan Anton Čebej.

 It besjen wurdich 
 Katedraal fan Udine.
 Torre dell'orologio (mei liuw fan foar de ierdskodding fan 1511).
 Banca d'Italia, njonken de Universiteit, yn âld paleis boud troc Palladio.
 Stadio Friuli, it stastium fan fuotbalclub Udinese

 Ofbylden 

 Sport 
Udinese is de professionele fuotbalklup fan Udine en spilet yn it Stadio Friuli. Udinese is gauris aktyf op it heechste Italjaanske nivo de Serie A.

Udine wie spylstêd by it WK fuotbal fan 1990 en de wedstriden waarden yn it Stadio Friuli spile.

 Stêdebannen 
  Villach (Eastenryk)
  Esslingen am Neckar (Dútslân)
  Albacete (Spanje)
  Skiedam (Nederlân)
  Norrköping (Sweden)
  Neath Port Talbot (Wales)
  Windsor (Kanada)


Kategory:Plak yn Friûly-Julysk Feneesje
Kategory:Gemeente yn Friûly-Julysk Feneesje